
ДО ОБЩИНСКИ СЪВЕТ 
ГР.П О М О Р И Е 

ДОКЛАДНА ЗАПИСКА
ОТ ИВАН АЛЕКСИЕВ – КМЕТ НА ОБЩИНА ПОМОРИЕ
ОТНОСНО: Решение на Общински съвет – Поморие за разрешение за изработване на проект на подробен устройствен план – план за регулация и застрояване (ПУП-ПРЗ) и работен устройствен план (РУП) за УПИ VI-6047, в кв.191 по плана на гр. Поморие, община Поморие (ПИ с идентификатор 57491.504.45 по КККР на гр.Поморие)

                          УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

          В общинска администрация - Поморие е внесено заявление с вх.№ ТСУ-2573 от 01.12.2025г. от „Интерплан 11“ ООД, в качеството си на собственик на ПИ с идентификатор 57491.504.45 по КККР на гр.Поморие, видно от нотариален акт за покупко-продажба на недвижим имот №179, т.4, рег. №5138, д.№686, вписан с №85, т.7, д.1315, вх.рег.2001/08.07.2025г. на Служба по вписванията – Поморие и скица № 15-3155071-26.11.2025г. на АГКК – София, относно допускане изработването на проект за изменение на подробен устройствен план – план за регулация и застрояване (ПУП-ПРЗ) и работен устройствен план (РУП) за УПИ VI-6047, в кв.191 по плана на гр.Поморие (ПИ 57491.504.45 по КККР на гр.Поморие).  
          С Решение на общински съвет - Поморие № 536/27.04.2006г. има одобрен ПУП-ПР на местност Ставрос, гр. Поморие, община Поморие. Съгласно действащия план за регулация е урегулиран поземлен имот –УПИ VI-6047, в кв.191, с площ 6562 кв.м. Имотът има достъп до улица от северозапад с о.т.347 до о.т.362 и пешеходна алея от югоизток.
          От действащия план за застрояване имотът попада в устройствена зона  Жс - средноетажно жилищно застрояване. Действащите устройствени показатели за зона Жс са: Пл.застр.=70%,  интензивност на застрояване – Кинт.=2,0 минимална площ за озеленяване Пл.озел.=30% и максимална кота корниз Н=15м.

          При настоящия проект за ПУП-ПРЗ и РУП се предвижда максимална кота корниз Н=19.50м и Кинт. = 4 съгласно отклоненията от правила и нормативи по силата на § 9 от Наредба 7: минимална площ за озеленяване Пл.озел. – над 30% предвидено в имота и покрива на сградата, максимална Пл.застр.= 70%, отреждане за –„жилищно строителство и магазини“.
          В графичната част на план застрояване са показани минимално допустими отстояния от границите на имотите до линиите на застрояване в УПИ VI-6047, съгласно чл.32, ал.1 и ал.3 и чл.35 от ЗУТ и кота корниз Н - 19.50м.
          В проекта е предвиден силуетен план от улица с о.т. 347 до о.т. 362 от северозапад, улица „Княз Борис I“ от югозапад от предвидената нова улица от югоизток, от съседните имоти УПИ I, УПИ II и УПИ III от североизток и разрези, съгл. чл.113, ал.2 от ЗУТ, където са показани максималните височини на сградите и билата им в абсолютни коти.

          За захранване на сградата с електричество и питейна вода ще се използва инфраструктурната мрежа изградена в района.

          Обемът и съдържанието на ПУП-ПРЗ и РУП е съобразен с разпоредбите на ЗУТ, Наредба 8 от 2001г. за обема и съдържанието на устройствените схеми и планове и всички други нормативни 
документи  технически правила. Предложението е внесено за разглеждане на заседание на ОЕСУТ, проведено на 05.12.2025г.
           Със свое решение от протокол № 23 / 05.12.2025г., т.1, ОЕСУТ е счел предложението за изменение на ПУП-ПРЗ и РУП за допустимо.
       
           Предвид  гореизложеното,  на основание  чл.21, ал.1, т.11  от ЗМСМА,  във връзка с § 9 от ПЗР на Наредба № 7 от 22.12.2003г. за ПН за УОВТУЗ, Ви предлагам да приемете следното

Р Е Ш Е Н И Е:

          Общински съвет – Поморие, на основание чл.21, ал.1, т.11 от ЗМСМА, във връзка с § 9 от ПЗР на Наредба № 7 за ПН за УОВТУЗ, допуска отклонения от правилата и нормативите, определени с тази наредба за УПИ VI-6047 в кв.191 по плана на гр.Поморие, община Поморие (ПИ 57491.507.45 по КККР на гр. Поморие), състоящо се в отреждането му  за „жилищно строителство и магазини“, устройствени показатели за застрояване, както следва: максимална Пл.застр. = 70%,  Кинт = 4,0, максимална кота корниз Н=19.50м, и минимална Пл.озел. - над 30%. 
Приложение:  предложение за изменение на ПУП-ПРЗ (РУП); решение по т.1 от протокол № 23/ 05.12.2025г. на ОЕСУТ; н.а.№85/08.07.2025г.на СВ-Поморие; ск. №15-3155071-26.11.2025г. на АГКК-София.
С уважение,

Иван Алексиев
Кмет на Община Поморие

Съгласували:

Росица Стоева 

Директор, дирекция ПНИАО

арх. Деница Дечева
Главен архитект
 Проверили:
арх. Деяна Цонкова

Директор, дирекция СУТОС

арх. Димитър Алексиев

Началник отдел УТООС, дирекция СУТОС
Изготвил:

Милена Леонова
Ст. експерт отдел УТООС, дирекция СУТОС

